Chevrolet

Chevrolet on yhdysvaltalaisen General Motorsin automerkki. Se on myös kolmanneksi myydyin automerkki Yhdysvalloissa. Merkki sai nimensä yrityksen perustajan, sveitsiläissyntyisen kilpa-ajaja Louis Chevrolet'n mukaan. Chevrolet-autoja myydään 140 maassa, ja merkki vastaa noin 70 prosentista General Motorsin myynnistä Yhdysvaltojen ulkopuolella.Case, Alexander Martin: Case 1 Student Template Chevrolet Chevrolet: 100 Years of Product Innovation, Marketing 701, Louisiana State University in Shreveport, February 5, 2016. Viitattu 15.4.2016. Chevrolet’n kolme suurinta markkinaa ovat Yhdysvallat, Brasilia ja Kiina.Serafim, Mircea: China has become Chevrolet’s third largest market , Inautonews 9.8.2010. Viitattu 15.4.2016. Euroopasta Chevrolet päätti vetäytyä 2010-luvun puolivälissä, lukuun ottamatta erikoismalleja kuten Corvette ja Camaro sekä kehittyviä Venäjän ja muiden IVY-maiden markkinoita. Vuosituhannen vaihteen jälkeen valtaosa Euroopassa myydyistä Chevrolet- autoista on ollut korealaisen GM Daewoon tehtailla valmistettuja.Legendaarinen Chevrolet poistuu Euroopasta , Helsingin Sanomat 5.12.2013. Viitattu 15.4.2016. == Historiaa == Ensimmäinen Chevrolet tuli markkinoille vuonna 1911, kun Sveitsissä syntynyt ranskalaissukuinen kilpa-autoilija Louis Chevrolet perusti Detroitiin Chevrolet Motor Companyn yhdessä muiden osakkaiden kanssa, joista yksi oli Will Durant. Kun Louis Chevrolet pyrki tekemään nimeään kantavista autoista tehokkaita ja edistyksellisiä, toinen osakas Will Durant taas havitteli suuria asiakaspiirejä. Erimielisyydet päättyivät, kun Durant osti yrityksen kokonaan itselleen vuonna 1915.Taylor, David: Brand Names: Would a Chevy Still Be Heavy by Any Other Name? Central Penn Business Journal, October 4, 2013. Vaatii HighBeam-tilauksen. Viitattu 15.4.2016. Chevrolet liitettiin General Motorsiin vuonna 1917. ===Merkittäviä automalleja=== Vuonna 1913 markkinoille tullut "Classic Six" oli viiden matkustajan sedan-malli varustettuna 6-sylinterisellä 4,9 litran moottorilla. Tämän auton huippunopeus oli 25 km/h. Vuoden 1932 Roadster yhdisti ensimmäisenä kalliin urheiluauton ulkonäön kohtuulliseen myyntihintaan. Muotoilujohtaja Harry Earlin suunnittelema auto aloitti Chevrolet’n roolin autosuunnittelun edelläkävijänä. Vuoden 1935 Suburban-malli loi alan pisimpään yhtäjaksoisesti käytössä olleen mallinimen, jota käytetään yhä Chevrolet’n tila-autoissa ja kaupunkimaastureissa.Phelan, Mark: Milestones in Chevrolet's 100-year history. Winnipeg Free Press, November 18, 2011. Vaatii HighBeam- tilauksen. Viitattu 15.4.2016. Vuonna 1948 esitelty 3100 lava-auto oli Chevrolet’n ensimmäinen uusi siviiliautomalli toisen maailmansodan jälkeen. 1950-luvun puolenvälin Chevrolet Bel Air -mallisto ulottui edullisesta perusmallista V8-moottorilla varustettuihin avoautoihin. Vuosimallin 1957 Chevystä tuli eräänlainen Yhdysvaltojen 1950-luvun symboli. Larry Shinodan suunnittelema, vuonna 1963 esitelty toisen sukupolven Corvette-urheiluauto, lisänimeltään Sting Ray, nousi puolestaan yhdeksi svengaavan 1960-luvun symboliksi. Vuonna 1967 esitelty Camaro oli General Motorsin onnistunut vastaus Ford Mustangin aloittamalle ponycar-autoluokalle. Vuonna 1999 esitelty lava-automallisto Chevrolet Silverado oli alku GMT800-pohjalevylle, jonka perustalle suunniteltiin erittäin laaja mallisto ulottuen pelkistetyistä työautoista Cadillac-merkin kaupunkimaastureihin ja niiden valtiomiestason edustusmalleihin. Vuoden 2008 Malibu-malli merkitsi Chevrolet’n paluuta perusperheautoihin. Ensi kertaa vuosikymmeniin GM kykeni Pohjois-Amerikassa kilpailemaan sen avulla tasaväkisesti saman luokan japanilaisautojen kanssa. Vuonna 2011 esitelty Volt-hybridiauto edusti aikansa huipputeknologiaa. ===Moottoritekniikan kehitysaskelia=== Chevrolet oli myydyin merkki USA:ssa ja Suomessa lukuisina vuosina aina 1950-luvulle saakka. Suurin este mallin suosiolle sodan jälkeen USA:ssa oli pelkkien nelos- ja kuutosmoottorien tarjonta. Yksi merkittävimpiä sodanjälkeisiä merkkipaaluja onkin Corvetten esittelyn lisäksi vuonna 1955 esitelty Chevroletin V8-moottori, ensimmäinen ns. pikkulohko, jota valmistettiin lähes muuttumattomana porausta ja iskua vaihtamalla vuoteen 1968 asti, jonka jälkeen kampiakselin laakerinkauloja paksunnettiin moottorin tilavuuksien ryhtyessä kasvamaan merkittävästi. Chevroletin isolohkot olivat tarjolla henkilöautoihin vuosina 1958–1976. Suurempi muutos Chevroletin V8-pikkulohkoissa ajoittui vuoteen 1987, jolloin rullanokka korvasi laahurinokka-akselin. 1990-luvulle tultaessa V8-moottorit suunniteltiin perusteellisesti uudelleen. Nykyään suuri osa Chevrolet-merkillä Euroopassa myytävien autojen moottoreista on nelisylinterisiä rivimoottoreita. Kompaktin kokoiseen Corvairiin sai 1960-luvulla bokserimoottorin. Perinteisemmällä rakenteella tehtyyn Chevy II:een sai 153 kuutiotuumaisen nelisylinterisen rivimoottorin. 1970-ja 1980-luvuilla valikoimaan lisättiin V6-moottoreita ja nelisylinterisiä moottoreita. Etuvetotekniikkaan siirtyminen 1980-luvulla muutti moottorivalikoimaa rajusti ja erotti hyötyajoneuvot suurimmasta osasta perheautomalleja, Chevrolet Astroa, Chevrolet Chevy Vania, ja Chevrolet Capricea lukuun ottamatta. Hyötyajoneuvot eli "trucks" kuten ne Yhdysvalloissa luokitellaan, ovat ns. flexfuel-autoja, jotka mahdollistavat jopa 85% etanoliseoksen tai maakaasun käyttämisen polttoaineena. Tämä auttaa merkittävästi alentamaan ilmastoa kuormittavia päästöjä. Vientimallit Eurooppaan ovat useimmiten edelleen perinteisiä bensiinimalleja johtuen muun muassa etanolijakelun puutteesta. Viimeisimmät ympäristöystävälliset mallit marssivat markkinoille vuonna 2008. muun muassa Chevrolet Tahoe vasutettiin mullistavalla 2 vaihe hybriditeknologialla jolla 5,3 L moottorin kulutus lukemat tiputettiin aiemmasta 15,3L/100 km kulutuksesta n. 8L/100 km. Sama moottoriteknologia on nyt saatavilla myös linjaston pick-up malleihin. Tuotannossa olevat moottorit kuutiotuumissa (1"cid.=16.39cc): *49 *74 *85 *97 *110 *121 (diesel) *122 *146 ===Käytöstä poistuneita pikkulohko- ja isolohko-V8-moottoreita=== Pikkulohkot: *265 (1955–1957) *283 (1957–1967) *327 (1961–1970) *350 (1967-1996) *400 (1970–1976) *267, 305 (1977–1996) Isolohkot: *348 (1958–1960) *409 (1961–1965) *396–402 (1965–1972) *427 (1966–1969) *454 (1970–1993) LT- ja LS-tyypit 90-luvun jälkeen: * 5,3-, 5,7-, 6,0- ja 8,1-litraiset Vortec V8-moottorit Chevroletin dieselmoottoreista ensimmäisenä tuli markkinoille 1977 5.7-litrainen Oldsmobilen valmistama V8 josta valmistettiin myös 4,3L v8 ja 4,3L V6 variaatioita vuoteen 1985 saakka. Oldsmobilen moottorin korvasi 1982 esitelty Detroit Dieselin 6.2 (1982-1992) ja sittemmin 6,5-litrainen V8-versio. Uusin Chevroletin dieselmoottoreista on 2,0 ja 2,2-litrainen Detroit Dieselin suunnittelema ja GM-Daewoon valmistama henkilöautokäyttöön tarkoitettu nykyaikainen moottoriversio, jota on ollut saatavana vuodesta 2007 muun muassa Nubiraan, Epicaan, Malibuumm Cruzeen ja Captivaan. Truck serie C/K/G autoissa ja useissa military-conversioissa käytetyn 6,5L turbodieselin korvasi GM-Isuzun valmistama 6,6L Dmax turbodiesel 2000-luvun taitteessa 6,5L Detroit Dieselin jäädessä military-ajoneuvojen vaihtoehdoksi. == Nykyiset mallit == === Brasilia === ==== Pienet autot ==== * Chevrolet Onix Joy * Chevrolet Prisma Joy * Chevrolet Onix * Chevrolet Prisma * Chevrolet Cobalt * Chevrolet Spin * Chevrolet Cruze Sport6 * Chevrolet Cruze ==== Katumaasturit ==== * Chevrolet Tracker * Chevrolet Trax * Chevrolet Captiva * Chevrolet Trailblazer * Chevrolet Equinox ==== Lava-autot ==== * Chevrolet Montana * Chevrolet S-10 ==== Urheiluautot ==== * Chevrolet Camaro Cupê * Chevrolet Camaro Conversível === Yhdysvallat ja Kanada === ==== Pienet sedanit ja hatchbackit ==== * Chevrolet Spark * Chevrolet Sonic * Chevrolet Cruze ==== Sedanit ==== * Chevrolet Malibu * Chevrolet Impala ==== Sähköautot ==== * Chevrolet Volt * Chevrolet Bolt EV ==== Urheiluautot ==== * Chevrolet Camaro * Chevrolet SS * Chevrolet Corvette ==== Katumaasturit ==== * Chevrolet Trax * Chevrolet Equinox * Chevrolet Traverse * Chevrolet Tahoe * Chevrolet Suburban ==== Hyötyajoneuvot ==== * Chevrolet Colorado * Chevrolet City Express * Chevrolet Silverado 1500 * Chevrolet Silverado 2500HD * Chevrolet Silverado 3500HD * Chevrolet Express Cutaway * Chevrolet Express Cargo * Chevrolet Express Passenger === Eurooppa === ====Urheiluautot==== * Chevrolet Camaro * Chevrolet Corvette == Mallit, joiden valmistus lopetettu == * Chevrolet Avalanche * Chevrolet Matiz * Chevrolet Kalos * Chevrolet Evanda * Chevrolet Caprice * Chevrolet Corvair * Chevrolet El Camino * Chevrolet Chevelle * Chevrolet Uplander * Chevrolet Nova * Chevrolet BelAir * Chevrolet HHR *Chevrolet Corsica *Chevrolet Astro *Chevrolet Beretta == Turvallisuuspuutteet == Etelä-Amerikassa Chevrolet-merkillä myytävät General Motorsin automallit ovat herättäneet huomiota erittäin huonoilla tuloksillaan Euroopan Euro NCAP -törmäystestejä vastaavissa Latin NCAP -kokeissa. Vuonna 2015 Meksikossa myytävä Chevrolet Aveo sai testissä nolla tähteä, samoin Kolumbiassa myytävä Chevrolet Sail vuonna 2016. Testausorganisaatio Global NCAPin pääsihteeri David Ward kirjoitti asiasta huhtikuussa 2016 avoimen kirjeen General Motorsin pääjohtajalle Mary Barralle ja kritisoi tätä turvallisuuden korostamista puheissa ja ympäristöstrategioissa muttei teoissa.Bell, Clas von: Järkyttävä tulos kolaritestissä sai aikaan poikkeuksellisen toimenpiteen, (=kirjeen Barralle), Uusi Suomi 14.4.2016. Viitattu 15.4.016. == Katso myös == * Chevrolet Corvair * Chevrolet Impala * Chevrolet Caprice * Chevrolet Corvette * Chevrolet El Camino == Lähteet == == Aiheesta muualla == *Chevroletin kotisivut * Luokka:Seulonnan keskeiset artikkelit